Návrh

Z á k o n
z ............... 2003,

ktorým sa mení a dopĺňa zákon č. 65/2001 Z. z. o správe 
a vymáhaní súdnych pohľadávok

Národná rada Slovenskej republiky sa uzniesla na tomto zákone:

Čl. I
Zákon č. 65/2001 Z. z. o správe a vymáhaní súdnych pohľadávok sa mení a dopĺňa takto:

	1. V § 1 sa na konci pripájajú tieto slová: „vrátane súdnych pohľadávok vzniknutých z činnosti vojenských súdov.“.

	2. V § 4 ods. 4 v druhej vete sa za slovo „ jeho“ vkladajú slová „ ekonomické alebo“.

3.	V § 4 ods. 6  sa  suma „20 000 Sk“ sa nahrádza sumou „50 000 Sk“.
 
4.	V § 4 ods. 6 sa na konci pripájajú tieto vety: „Na vydanie rozhodnutia o trvalom upustení od vymáhania súdnej pohľadávky sa nevzťahujú všeobecné predpisy o správnom konaní1a), toto rozhodnutie nie je preskúmateľné súdom. Povinný sa o trvalom upustení od vymáhania súdnej pohľadávky neupovedomuje.“.

Poznámka pod čiarou k odkazu 1a znie: 
„1a) Zákon č. 71/1967 Zb. o správnom konaní ( správny poriadok) v znení neskorších predpisov.“. 

5.	V § 4 ods. 7 sa  suma „10 000 Sk“ nahrádza sumou „30 000 Sk“.

6.	§ 7 sa dopĺňa odsekom 3, ktorý znie: „(3) Úkony realizované okresným súdom podľa odseku 2 sa považujú za úkony justičnej pokladnice.“.

7.	§ 11 sa dopĺňa odsekom 4, ktorý znie: „ (4)  V prípade dožiadaní a platieb podľa odseku 3 písm. c) až g) je platobným miestom dožiadaný súd, ktorý je povinný po ukončení dožiadania bezodkladne poukázať tieto prostriedky justičnej pokladnici.“.

8.	V § 12 ods. 2  sa slová „Justičná pokladnica“  nahrádzajú slovami „Súd dožiadaný justičnou pokladnicou podľa  § 7 ods. 2“.

9.  V § 12 ods. 3 sa slová „§ 10 ods. 2“ nahrádzajú slovami „ § 9 ods. 2“.

Čl. II

Tento zákon nadobúda účinnosť 1. marca 2004.